**Kirsi Anne Helena Tirri** (o.s. **Mustonen**; s. 5. toukokuuta 1961 Helsinki) on suomalainen kasvatustieteen tohtori ja teologi, joka on toiminut Helsingin yliopistossa muun muassa uskonnonpedagogiikan professorina ja kasvatustieteen professorina.

Mustonen tuli ylioppilaaksi 1980 Etelä-Kaarelan lukiosta. Tirri valmistui Helsingin yliopistosta teologian kandidaatiksi ja maisteriksi 1985, sekä edelleen kasvatustieteen lisensiaatiksi 1991 ja tohtoriksi 1994. Hänen englanninkielinen väitöskirjansa (1994) käsitteli opettajien Suomessa ja Yhdysvalloissa tekemiä itsearviointeja opetuksensa tehokkuudesta. Tutkimus oli otsikoitu *Evaluating Teacher Effectiveness by Self-Assessment: A Cross-cultural Study*. Tirri sai tohtorityöstään Suomen kasvatustietieteellisen seuran seuran (1994) ja AERA:n väitöskirjapalkinnot (1995). Hän sai kasvatustieteen dosentin pätevyyden 1996 Helsingin ja 2002 Tampereen yliopistolta.

Tirri työskenteli uskonnon ja psykologian lehtorina Tapiolan iltalukiossa (1986–1989). Sitten hän oli Helsingin yliopiston tutkija (1989–1993) ja uskonnondidaktiikan lehtori (1994–1995). Hän toimi Suomen Akatemian rahoittamana tutkijana (1995–1996), nuorempana tutkijana (1996–1999) ja vanhempana tutkijana (2000–2002). Hän oli vierailevana tutkijana Yhdysvaltain Stanfordin yliopistossa vuonna 1998. Pian sen jälkeen hän hoiti Helsingin yliopiston kasvatustietieteen määräaikaista professuuria (1999–2002). Hän oli Lontoon yliopiston King´s Collegen vieraileva professori vuosina 2006–2009.

Tirri on tuottelijas kasvatustieteilijä. Vuoteen 2007 mennessä hän oli kirjoittanut yksin tai yhdessä työtoveriensa kanssa yli 150 tieteellistä artikkelia opettajankoulutuksen, uskonto-ja moraalikasvatuksen, lahjakkaiden kasvatuksen ja verkko-opetuksen aloilta. Lisäksi tuotantoon kuului 16 yksin tai yhdessä työtoverien kanssa kirjoitettua tai toimitettua kirjaa. Sittemmin julkaisuja on syntynyt lisää.

Suomalainen Tiedeakatemia myönsi Tirrille palkinnon vuoden parhaasta kasvatustieteellisestä tutkimuksesta (1999). Suomalaisen Tiedeakatemian jäsen Tirri on ollut vuodesta 2006. Hän on toiminut myös tiedeakatemian esimiehenä (2016-2017).

Tirrin puoliso (1981–) on tietojenkäsittelytieteen professori Henry Tirri.

Lähteet
-------

1. 1 2 3 4 5 6  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 6 huhtikuuta 2019), s. 745View and modify data on Wikidata
2. 1 2  Suomalaisen Tiedeakatemian varsinaiset jäsenet  päivitetty 13.3.2019. Suomalainen Tiedeakatemia. Viitattu 6.4.2019.
3. 1 2  Arkistoitu kopioKirsi Tirri Helsingin yliopiston Tuhat-tutkimusportaali, tuhat.helsinki.fi.  Arkistoitu 6.4.2019. Viitattu 6.4.2019.
4. 1 2 3 4  Arkistoitu kopioCurriculum Vitae, Kirsi Tirri (pdf)  2018. Helsingin yliopisto, helsinki.fi.  Arkistoitu 6.4.2019. Viitattu 6.4.2019.
5. ↑  Ilona Koivisto: Professori: "Lahjakkaille oppilaille liian usein tylsiä tehtäviä" – uusi opetustyyli ottaa heidät paremmin huomioon  23.8.2015. yle.fi.
6. ↑  Kirsi Tirri: Evaluating teacher effectiveness by self-assessment : a cross-cultural study (ISBN 951-45-6546-0; PhD thesis/ Univ. of Helsinki; julkaistu sarjassa Research report / Department of Teacher Education, University of Helsinki ; 122)  1993. Helsinki:  University of Helsinki(teostiedot via kansallisbibliografia Fennica). Viitattu 8.4.2019. (englanniksi)[vanhentunut linkki]
7. ↑  40-juhlavuosisarja: henkilökuvassa professori Kirsi Tirri academies.fi. Viitattu 6.4.2019.

Aiheesta muualla
----------------

* Kirsi Tirrin Google Scholar -profiili (englanniksi) (scholar.google.com)
* Kirsi Tirri (englanniksi) (researchgate.net)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Suomi (KANTO)
* Yhdysvallat
* Alankomaat
* Puola

 |
|  |
| Tieteilijät | 
* Google Scholar
* ORCID

 |
|  |
| Muut | 
* IdRef

 |

 |